《游蔡峰道中三首·碧渚庵前》
宋代·陈著

恩袍拜后两周星，今日西行得再经。
休问庵中僧在否，满檐松竹旧时青。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。